“Kɔ́bɔ́gán ai bɔ́n bə́ Ísraɛ̂l mǐ kad bɔ́ nâ: á tsíd ésə̄ yā sí é tsíd mī nə́ dzǎm dí nyī, 3é tsíd ésə akǒl á nə́ zalaga ébɛ̄; e bɔ́gɔdɔ̌ fə bilɔ́g ânyu, mǐ nə dzɔ dzǎm dí, 4é tsíd yábɔ́gɔdɔ bilɔ́g ânyu ai ényí é nə́ ḿbyɛ̌ zalaga ébɛ̄ mə́kyāí mī sə́ kig dzǎm dí mā: ózele a tɔbɔgɔ tsíd mənduga ású dáán, amú, tɔ anə́ ā bɔ́gɔdɔ bilɔ́g ânyu, m̀byɛ̌ wóé ó sə́ kig zalaga ébɛ̄. 5Nyǒg é tɔbɔgɔ tsíd mənduga ású dáán amú, tɔ anə́ yābɔ́gɔdɔ bilɔ́g ânyu, m̀byɛ̌ wóé ó sə́ kig zalaga ébɛ̄, 6okpəŋ ó tɔbɔgɔ tsíd mənduga ású dáán, amú tɔ anə́ wábɔ́gɔdɔ bilɔ́g ânyu m̀byɛ̌ wóé ó sə́ kig zalaga ébɛ̄. 7Ngoé e tɔbɔgɔ tsíd mənduga ású dáán, amú tɔ anə́ ḿbyɛ̌ wóé o nə́ zalaga ébɛ̄ yǎbɔ́gɔdɔ̌ kig bilɔ́g ânyu. 8Myǎyǐ kíg dí tsíd dzábán, myǎyǐ kig dzɔ́ nambǎ mim̀bim amú é nə̄ mína mənduga.